Document ID: 32005R1216

ΚΑΝΟΝΙΣΜΌΣ (ΕΚ) αριθ. 1216/2005 ΤΗΣ ΕΠΙΤΡΟΠΉΣ
της 28ης Ιουλίου 2005
για την τροποποίηση του κανονισμού (ΕΚ) αριθ. 1227/2000 περί καθορισμού λεπτομερών κανόνων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς και ιδίως σχετικά με το δυναμικό παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 80 στοιχείο β),
Εκτιμώντας τα ακόλουθα:
(1)
Πολλά κράτη μέλη αντιμετωπίζουν σημαντικές δυσκολίες κατά την εφαρμογή των διατάξεων του άρθρου 2 παράγραφος 3 του κανονισμού (ΕΚ) αριθ. 1493/1999 σχετικά με τη διαδικασία διευθέτησης των παράνομων φυτεύσεων. Οι εν λόγω δυσκολίες αφορούν κυρίως την ημερομηνία κατά την οποία πρέπει να αρχίσει να εφαρμόζεται η εν λόγω διαδικασία. Πράγματι, η εφαρμογή των διαφόρων διατάξεων σχετικά με τη χορήγηση παρέκκλισης απαιτεί σημαντικό και πολύπλοκο διοικητικό φόρτο, κυρίως σε θέματα ελέγχων και κυρώσεων.
(2)
Για την επίλυση των εν λόγω δυσκολιών, είναι αναγκαία η τροποποίηση των προβλεπόμενων διατάξεων με σκοπό τη διευθέτηση των παράνομων φυτεύσεων. Εν αναμονή κατάλληλης πρότασης εκ μέρους του Συμβουλίου και προκειμένου να καταστεί δυνατή η σωστή διεκπεραίωση του εν λόγω διοικητικού φόρτου, πρέπει, στον κανονισμό (ΕΚ) αριθ. 1227/2000 της Επιτροπής (2), να μετατεθεί οριστικά η ημερομηνία λήξης της εν λόγω διαδικασίας στις 31 Δεκεμβρίου 2007.
(3)
Συνεπώς, πρέπει να τροποποιηθεί ο κανονισμός (ΕΚ) αριθ. 1227/2000.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 1227/2000, η παράγραφος 1α αντικαθίσταται από το ακόλουθο κείμενο:
«1 α. Η προθεσμία που ορίζεται στο άρθρο 2 παράγραφος 3 του κανονισμού (ΕΚ) αριθ. 1493/1999 μετατίθεται στις 31 Δεκεμβρίου 2007.»
Άρθρο 2
Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Αυγούστου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 2005

Labels: 6